TECHNINĖ SPECIFIKACIJA
DĖL VIEŠINIMO PASLAUGŲ PIRKIMO

1. Perkančioji organizacija – Raseinių rajono savivaldybės administracija – numato įsigyti viešinimo vietinėje spaudoje paslaugas (toliau – paslaugos).
2. Pirkimo pagrindimas – Lietuvos Respublikos visuomenė informavimo įstatymo 2 straipsnio 79 dalis apibrėžia, kad vietinis laikraštis – laikraštis, kurio ne mažiau kaip 90 procentų tiražo platinama vienos savivaldybės teritorijoje. Perkančioji organizacija siekia, kad vietinės spaudos periodinis spalvotas leidinys, kuriame bus viešinama (spausdinama) informacija, būtų leidžiamas ne rečiau kaip vieną kartą per savaitę ir platinamas ne tik Raseinių mieste, bet ir savivaldybės teritorijoje (pvz. seniūnijose), taip pat tiek dažnai lankomose (pvz. didžiausiuose prekybos centruose), tiek mažesnį suinteresuotų skaitytojų skaičių turinčiose vietose (pvz. mažose parduotuvėse, bibliotekose ir pan.).
3. Perkančioji organizacija perka šias paslaugas:
3.1 Raseinių rajono savivaldybės administracijos pateiktos įvairios informacijos maketavimo ir spausdinimo laikraštyje paslaugos. Užsakymus Perkančiosios organizacijos vardu turi teisę pateikti Perkančiosios organizacijos atsakingas asmuo, teikėjo nurodytu el. paštu. Pateikta informacija turi būti išspausdinama tos datos numeryje, kuriame nurodo Perkančioji organizacija. Perkančioji organizacija taip pat gali nurodyti pakartojimų skaičių ir/ar leidinio puslapio, kuriame privalės būti išspausdintas skelbimas, informacinis pranešimas ar kita Perkančiosios organizacijos pateikta informacija, numerį. Jei Paslaugų teikėjas išspausdino informaciją, susijusią su Perkančiąja organizacija, be Perkančiosios organizacijos raštiško (el. paštu) užsakymo, tokiu atveju laikoma, kad paslaugos nebuvo užsakytos ir už jas neapmokama. Paslaugų teikėjui bus pateikiama spausdinti tokia informacija:
3.1.1 straipsnis-rašinys įvairiomis Raseinių rajono savivaldybės administracijai, gyventojams arba svečiams svarbiomis ir aktualiomis temomis;
3.1.2 skelbimas-vienkartinis pranešimas apie tam tikrą renginį, įvykį ar akciją, kvietimas arba teisės aktų nustatyta tvarka privaloma skelbti informacija, konkursai į laisvas darbo vietas, sveikinimai, užuojautos ir kt.
3.1.3 oficiali informacija – tai informacija apie Raseinių rajono savivaldybės ir Raseinių rajono savivaldybės administracijos veiklą, oficialius vadovų vizitus, susitikimus, pasitarimus ir pan. Šia informacija siekiama bendruomenę supažindinti su valdžios ir valdymo institucijų strategija, tikslais, projektų įgyvendinimu, biudžeto planavimu ir t.t.
3.1.4 kita informacija – kita Raseinių rajono savivaldybės administracijos pateikta informacija.
3.2 Straipsnio sukūrimo, jo maketavimo ir spausdinimo laikraštyje paslaugos. Paslaugos užsakomos pagal Perkančiosios organizacijos poreikį raštu (el. paštu) pateikiant užsakymą Paslaugų teikėjui.  Tokiu atveju Perkančioji organizacija pateiks temą, kuria norėtų, kad būtų parašytas straipsnis, arba prašys Paslaugų teikėjo pačiam pasiūlyti straipsnio temą. Taip pat Paslaugų teikėjas, atsižvelgdamas į aktualijas, savo iniciatyva raštu (el. paštu) gali siūlyti Perkančiajai organizacijai suderinti straipsnio temas be išankstinio Perkančiosios organizacijos užsakymo. Tuo atveju, kai Paslaugų teikėjas pasiūlys straipsnio temą Perkančiosios organizacijos ar savo iniciatyva suderinti, Perkančioji organizacija gali nesutikti su Paslaugų teikėjo siūloma tema. Tokiu atveju laikoma, kad paslaugos nebuvo užsakytos. Paslaugų teikėjas pagal Perkančiosios organizacijos pateiktą temą arba pagal pasiūlytą ir su Perkančiąja organizacija raštu suderintą temą parašo straipsnį ir siunčia jį derinti Perkančiajai organizacijai jos nurodytu el. pašto adresu. Perkančioji organizacija gali nurodyti ne tik straipsnio temą, bet ir iliustracijų skaičių, bendrą maketo plotą kv. cm., maketavimo ypatybes. Jei atsiranda kažkokių kliūčių užsakymui vykdyti, Paslaugų teikėjas nedelsiant privalo informuoti apie tai Perkančiąją organizaciją.
4. Tais atvejais, kai Paslaugos teikėjas paskelbė nesuderintą ir/ar klaidingą straipsnį, skelbimą ar informaciją su Perkančiąja organizacija, Perkančioji organizacija turi teisę reikalauti, kad leidinys savo sąskaita iš naujo paskelbtų straipsnį ar skelbimą su teisinga informacija. Klaidingai išspausdintą informaciją leidinys privalo ištaisyti ir išspausdinti kitame laikraščio numeryje tokios pat apimties ir ta pačia forma nemokamai.

5. Paslaugų teikėjas gautus užsakymus privalo tvirtinti tokia tvarka:

5.1. Užsakymas, gautas darbo dieną iki 12.00 val., patvirtinamas ne vėliau kaip iki tos pačios darbo dienos 17.00 val.
5.2. Užsakymas, gautas darbo dieną po 12.00 val., tvirtinamas ne vėliau kaip iki kitos darbo dienos 12.00 val.
5.3. Užsakymas tvirtinamas ta pačia tvarka, kaip jis ir buvo pateiktas: atsakant į tą el. laišką, kuriuo buvo gautas užsakymas.
5.4. Patvirtindamas Užsakymą, Paslaugų teikėjas atsiunčia Perkančiajai organizacijai skelbimo, informacinio pranešimo ar parengtos publikacijos projektą/maketą, nurodo Perkančiajai organizacijai, vadovaujantis techninės specifikacijos 3.1 punktu, kada skelbimas, informacinis pranešimas parengta publikacija ar kita Perkančiosios organizacijos pateikta informacija bus išspausdinta ir informuoja Perkančiąją organizaciją apie paslaugos kainą.

6. Perkančioji organizacija turi teisę atsisakyti pateikto Užsakymo ne vėliau kaip likus 2 (dviem) darbo valandoms iki darbo dienos, einančios prieš dieną, kai planuojama spausdinti skelbimą, informacinį pranešimą ar kitą Perkančiosios organizacijos pateiktą informaciją, pabaigos.
7. Paslaugų teikėjas įsipareigoja nekeisti Perkančiosios organizacijos pateikto skelbimo, informacinio pranešimo ar jau suderintos parengtos publikacijos bei kitos Perkančiosios organizacijos pateiktos informacijos turinio, apimties, formato, spausdinimo vietos, datos ar kitų sutartų publikavimo sąlygų be atskiro Perkančiosios organizacijos rašytinio sutikimo.
8. Preliminari viešinamosios informacijos apimtis per visą sutarties galiojimo laikotarpį apie 90 000 kv. cm Perkančioji organizacija neįsipareigoja nupirkti visų nurodytos apimties ir visų nurodytų viešinimo paslaugų rūšių. Taip pat nurodytas kiekis nėra laikomas maksimaliu. Paslaugos bus perkamos pagal Perkančiosios organizacijos poreikį (pateikiant raštiškus užsakymus arba suderinimus), neviršijant pirkimui skirtos lėšų sumos.
9. Užsakovo informaciniai pranešimai, skelbimai bei publikacijų parengimo ir kita Užsakovo pateikta informacija turi būti spausdinama visame leidinio tiraže.  
10. Reikalavimai Paslaugų teikėjams:

10.1  Laikraštis turi būti leidžiamas ne rečiau kaip 1 kartą per savaitę.
10.2  Spausdinto leidinio tiražas (vietinės spaudos) turi būti ne mažiau kaip – 2 000 egz. (teikiant Užsakovui sąskaitas faktūras ir paslaugų perdavimo aktus, kartu bus privaloma pateikti spausdinto tiražo patvirtinančių sąskaitų faktūrų už spausdinimo paslaugas kopijas).
10.3  Nuolatinė laikraščio prenumerata, Raseinių rajone turi būti ne mažiau kaip 400 egz. (įskaitant ir elektroninę prenumeratą) paskutinių 3 mėn. duomenimis, pateikiant tai patvirtinančių prenumeratos užsakymo lapų kopijas.
10.4  Laikraštis turi nurodyti ne mažiau nei 15 leidinio platinimo vietų, iš kurių ne mažiau kaip 6 skirtingų seniūnijų teritorijose (pateikiant platinimo vietų sąrašą su jų adresais).
10.5  Laikraštis turi būti leidžiamas ne trumpesnį kaip 12 mėn. laikotarpį (pateikiant tai patvirtinantį Lietuvos Nacionalinės Martyno Mažvydo bibliotekos ISSN Lietuvos agentūros išduotą pažymėjimą).

11. Paslaugos teikėjas nemokamai pateikia Perkančiajai organizacijai, adresu: Kudirkos g. 5, Raseiniai, ne mažiau kaip 10 (dešimt) vnt. leidinio, kuriame išspausdinta teikiama informacija.  
12. Paslaugos teikėjas atsakingas už visos pateiktos ir suderintos spausdinamos informacijos atitikimą Lietuvos Respublikos teisės aktams.
13. Vadovaudamasis Lietuvos Respublikos visuomenės informavimo įstatymo 15 ir 44 straipsniais, Paslaugų teikėjas turės sudaryti galimybę  Perkančiajai organizacijai , kurios dalykinei reputacijai ar kitiems teisėtiems  interesams pakenkė tikrovės neatitinkanti, netiksli ar šališka informacija, atsakyti, paneigdamas tikrovės neatitinkančią informaciją ar patikslindamas paskelbtą informaciją.
14. Laikraštyje platinama informacija turi būti nešališka ir nediskredituojanti visuomenės.
15. Vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (2022 m. gruodžio 13 d. Nr. D1-401 redakcija) 4.4.4.3 papunkčiu, Popierius turi būti pagamintas iš 100 % perdirbto pluošto arba iš atsakingai tvarkomų miškų žaliavos (pavyzdžiui, turėti FSC arba PEFC sertifikatą), popierius negali būti balintas naudojant chlorą (turi būti taikomi ECF – elemental chlorine-free arba TCF – totally chlorine-free procesai). Vykdant Sutartį laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Techninė dokumentacija, perdavimo-priėmimo aktai, sąskaitos ar kita dokumentacija teikiama tik elektroniniu formatu, pasirašomi elektroniniu parašu (išskyrus atvejus, kai Paslaugų teikėjas – užsienio atstovas). Tokiu būdu paslaugoms teikti bus sunaudojama mažiau gamtos išteklių. Išimtiniais atvejais gali būti pateikiami ir popieriniai dokumentai, susiję su Sutarties vykdymu, jeigu tai privaloma pagal teisės aktus ir (ar) Perkančioji organizacija nurodo tokį būtinumą.___________________________

